ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL
Încheiat cu ocazia şedinţei extraordinare a Consiliului Local Sîntandrei


din data de 09.01.2018

Şedinţa extraordinară a Consiliului Local Sîntandrei a fost convocată de Primar în baza Dispoziţiei nr. 1 din 9 ianuarie 2018, la şedinţă sunt prezenţi 13 consilieri din totalul de 13 consilieri în funcţie. Sunt absenți domnul consilier Timiș Toader și domnul consilier Torjoc Dănuț Ioan.
La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula-Anca Torjoc și doamna Spătar Nicoleta consilier din cadrul Biroului Finanțe – Contabilitate.

Preşedintele de ședință, domnul consilier Ciprian Mihai Fechetea, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Drept urmare se prezintă ordinea de zi a ședinței:

1. Proiect de hotărâre privind aprobarea acoperirii definitive din excedentul bugetului local a deficitului secțiunii de dezvoltare.

Inițiator: Primar – Ioan Mărcuș

2. Proiect de hotărâre privind Implementarea proiectului “PISTĂ ROLE ÎN LOCALITATEA SÎNTANDREI” COMUNA SÎNTANDREI, JUDEȚUL BIHOR
Inițiator: Primar – Ioan Mărcuș

Dl. Primar Ioan Mărcuș propune suplimentarea ordinii de zi, cu încă două puncte:

· Proiect de hotărâre privind completarea inventarului bunurilor care aparțin domeniului public al comunei Sîntandrei; 

· Proiect de hotărâre privind aprobarea actualizării Strategiei de dezvoltare locală a Comunei Sîntandrei pentru perioada 2015 - 2020.

La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

  Proiectul ordinii de zi, cu introducerea noilor puncte, este supus la vot, prin vot deschis prin ridicarea mâinii și cu 13 voturi “pentru”, fără voturi împotrivă, fără abțineri, este adoptată H.C.L. nr. 1 din 09.01.2018 privind aprobarea ordinii de zi.

Se începe cu discutarea punctului 1 de pe ordinea de zi, respectiv:
- Proiect de hotărâre privind aprobarea acoperirii definitive din excedentul bugetului local a deficitului secțiunii de dezvoltare.

D-na Spătar Nicoleta, consilier în cadrul Biroului Finanțe Contabilitate, prezintă propunerea acoperirii definitive din excedentul bugetului local a deficitului secțiunii de dezvoltare, prezentând prevederile Legii 276 / 2006 privind finanțele publice locale cu modificările și completările ulterioare dar și a OMFP 3244/ 19.12.2017 privind normele de închidere a exercițiului bugetar al anului 2017, conform cărora în situația în care secțiunea de dezvoltare înregistrează deficit consiliul local are obligația de a aproba prin hotărâre acoperirea definitivă din excedentul bugetului local a deficitului secțiunii de dezvoltare până la data de 09 ianuarie 2018. 
Președintele Comisiei Buget – Finanțe, dl. Tocai Sebastian Paul, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și fără „abțineri”, este adoptată H.C.L. nr. 2 / 09.01.2018 privind aprobarea acoperirii definitive din excedentul bugetului local a deficitului secțiunii de dezvoltare.

Dl. Prima Ioan Mărcuș, precizează faptul că pentru a putea fi implementat proiectul de hotărâre prevăzut la punctul 2 de pe ordinea de zi este necesară adoptarea proiectelor de hotărâre introduse suplimentar pe ordinea de zi și anume: completarea inventarului bunurilor care aparțin domeniului public al comunei Sîntandrei cu terenul intravilan aparținând domeniului public al comunei Sîntandrei, în suprafață de 2.934 mp identificat prin nr. cad. 12281, CF 12281 Sîntandrei și aprobarea actualizării Strategiei de dezvoltare locală a Comunei Sîntandrei pentru perioada 2015 – 2020, prin menționarea în cuprinsul documentului, la Secțiunea – Portofoliul de proiecte, a proiectului “Pistă de role în localitatea Sîntandrei”, comuna Sîntandrei, județul Bihor. 
Dl. Consilier Ciprian Mihai Fechetea președinte de ședință, propune consilierilor discutarea punctele suplimentare introduse pe ordinea de zi, toți sunt de acord.
La primul punct suplimentar de pe ordinea de zi, Proiect de hotărâre privind completarea inventarului bunurilor care aparțin domeniului public al comunei Sîntandrei, d-l Primar Ioan Mărcuș, explică faptul că proiectul de hotărâre a fost inițiat pentru a se efectua o completare a Anexei nr. 1 la HCL Sîntandrei nr. 8 / 2017 privind însușirea inventarului actualizat al bunurilor care aparțin domeniului public și privat al comunei Sîntandrei la sfârșitul anului 2016, cu o nouă poziție, conform anexei la prezentul raport de specialitate, respectiv poz. 240, teren intravilan, aparținând domeniului public al comunei Sîntandrei, cu nr. cad 12281, în suprafață de 2934 mp.


Cu ocazia verificării cărților funciare nou înființate ca urmare a finalizării programului de cadastru al UAT Sîntandrei la sfârșitul lunii septembrie 2017, prin înregistrarea sistematică, s-a constatat că parcela de teren menționată anterior nu figurează în inventarul domeniului public, iar această suprafață de teren este necesară pentru realizarea investiției „PISTĂ ROLE ÎN LOCALITATEA SÎNTANDREI”, COMUNA SÎNTANDREI, JUDEȚUL BIHOR, proiect care va fi depus prin Agenția de Finanțare a Investițiilor Rurale (AFIR), Măsura M5/6B – Sprijin pentru facilitarea integării populației rome, program finanțat prin Programul Național de Dezvoltare Rurală 2014 – 2020, Măsura 19 prin intermediul Grupului de Acțiune Locală Bihor de pe lângă frontiera cu Ungaria.
De asemenea dl. Tocai Sebastian Paul, președintele Comisiei Buget – Finanțe prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și fără „abțineri”, este adoptată H.C.L. nr. 3 / 09.01.2018 privind completarea inventarului bunurilor care aparțin domeniului public al comunei Sîntandrei.

   La al doilea punct suplimentar de pe ordinea de zi, Proiect de hotărâre privind aprobarea actualizării Strategiei de dezvoltare locală a Comunei Sîntandrei pentru perioada 2015 – 2020, d-l primar Ioan Mărcuș prezintă proiectul de hotărâre, subliniind necesitatea menționării în cuprinsul documentului, la Secțiunea – Portofoliul de proiecte, a proiectului “Pistă de role în localitatea Sîntandrei”, comuna Sîntandrei, județul Bihor, deoarece în procesul de absorbţie a fondurilor europene, strategia de dezvoltare locală integrată cu documentaţiile de urbanism şi cele de planificare a bugetului local constituie baza justificării proiectelor, elementul de fond de la care începe să se contureze şi să se concretizeze proiectul.  
Dl. Tocai Sebastian Paul, președintele Comisiei Buget – Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și fără „abțineri”, este adoptată H.C.L. nr. 4 / 09.01.2018 privind aprobarea actualizării Strategiei de dezvoltare locală a Comunei Sîntandrei pentru perioada 2015 - 2020.

   La punctul 2 de pe ordinea de zi, Proiect de hotărâre privind Implementarea proiectului “PISTĂ ROLE ÎN LOCALITATEA SÎNTANDREI” COMUNA SÎNTANDREI, JUDEȚUL BIHOR, d-l primar Ioan Mărcuș prezintă proiectul de hotărâre, menționând necesitatea și oportunitatea realizării obiectivului de investiții, acest proiect constituind un aport pentru dezvoltarea comunității.
Dl. Tocai Sebastian Paul, președintele Comisiei Buget – Finanțe prezintă avizul favorabil al comisiei de specialitate, cu privire la Implementarea proiectului “PISTĂ ROLE ÎN LOCALITATEA SÎNTANDREI” COMUNA SÎNTANDREI, JUDEȚUL BIHOR.

Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și fără „abțineri”, este adoptată H.C.L. nr. 5 / 09.01.2018 privind implementarea proiectului “PISTĂ ROLE ÎN LOCALITATEA SÎNTANDREI” COMUNA SÎNTANDREI, JUDEȚUL BIHOR.
Nefiind alte probleme la ordinea de zi, întrebări sau interpelări, preşedintele de şedinţă, domnul consilier Ciprian Mihai Fechetea, declară închise lucrările şedinţei.

